કાતિલ ઠંડીથી અબોલ પશુઓ અને પક્ષીઓના હાલત કફોડી થઈ ગઈ છે.સાંજ ઢળતા જ પશુઓને કંતાન કે અન્ય કપડામાં લપેટી દેવામાં આવે છે. જ્યારે પક્ષીઓ સાંજે વેળાસર તેમના માળામાં ભરાઈ જાય છે.બીજી તરફ ઝુંપડપટ્ટી કે ફૂટપાથ પર રહેતા લોકોની હાલત પણ કફોડી થઈ ગઈ છે. સતત વહેતા ઠંડા પવનની ઝપટથી બચવા આવા લોકો કોઈ સલામત જગ્યા શોધતા નજરે પડે છે. હવામાન વિભાગની આગાહી મુજબ આગામી દિવસોમાં હજુ પણ ઠંડીનું પ્રમાણ વધે તેવી સંભાવના છે. દરમિયાન માઉન્ટ આબુમાં બરફ પડયો હોવાનું જાણવા મળ્યું છે. બરફ પડતા આગામી દિવસોમાં રાજ્યમાં ઠંડીનું જોર વધે તેવી સંભાવના નકારી શકાય તેમ નથી.